ჯენოა (საფეხბურთო კლუბი)

ჯენოა — იტალიური საფეხბურთო კლუბი ქალაქ გენუიდან. ერთ-ერთი უძველესი და ტიტულოვანი კლუბი, რომელიც იტალიის საფეხბურთო ლიგის სისტემის უმაღლეს დივიზიონში, სერია A-ში ასპარეზობს. 9-ჯერ მოიპოვა იტალიის ჩემპიონობა და ერთხელ იტალიის თასი. გენუელები დომინირებდნენ იტალიაში სამოყვარულო ჩემპიონატების პერიოდში, 1898–1900 წლებში „გრიფონებმა“ იტალიის ჩემპიონატის პირველ სამ გათამაშებაში გაიმარჯვეს.Edoardo Bosio and Soccer in Turin. lifeinitaly.com.

ისტორია
„ჯენოას“ ისტორია 1893 წლიდან იწყება. ის ოფიციალურად 1893 წლის 7 სექტემბერს დაარსდა, როგორც კრიკეტის კლუბი და თავდაპირველად „ჯენოას“ მძლეოსნობისა და კრიკეტის კლუბი ეწოდებოდა.Genoa Cricket & Football Club - Short Historical Overview 1893-1960 ამ სპორტული საზოგადოების არსებობის პირველ წლებში, მისი წევრები მხოლოდ კრიკეტსა და მძლეოსნობაში გამართულ შეჯიბრებებში იღებდნენ მონაწილეობას. იმ პერიოდში კლუბს უცხოეთიდან ჩამოსული ინგლისელები წარმოადგენდნენ. საფეხბურთო კლუბის სპორტული ცხოვრება კი 4 წლის შემდეგ, 1897 წლის 10 აპრილს დაიწყო, როდესაც ჯეიმს რიჩარდსონ სპენსლიმ () „ჯენოას“ საფეხბურთო სექცია გახსნა.1893 vs. 1897 Le Origini. genoacfc.it. 

1898 წელს „ჯენოას“ საფეხბურთო კლუბმა მონაწილეობა მიიღო იტალიის პირველ ჩემპიონატში. პირველი მატჩი „ტორინოს“ წინააღმდეგ გაიმართა, ამ გამარჯვებით კლუბმა დაიწყო გზა მომდევნო წარმატებებისკენ. ეს გათამაშება „ჯენოას“ გამარჯვებით დასრულდა, როდესაც მათ პირველი ჩემპიონატი მოიგეს. კლუბი ასევე გახდა ჩემპიონი 1899 და 1900 წლებში.Storia del Genoa. EnciclopediaDelCalcio.com.

მიღწევები
 სერია A 
 ჩემპიონი (9): 1898, 1899, 1900, 1902, 1903, 1904, 1914–15, 1922–23, 1923–24
 სერია B 
 ჩემპიონი (6): 1934–35, 1952–53, 1961–62, 1972–73, 1975–76, 1988–89
 სერია C
 ჩემპიონი (1): 1970–71
 იტალიის თასი
 თასის მფლობელი: 1936–37
 ფინალისტი: 1939–40

რესურსები ინტერნეტში

 genoacfc.it — კლუბის ოფიციალური საიტი
 Genoa — სერია A-ს ოფიციალური საიტი
 Genoa CFC — უეფა-ს ოფიციალური საიტი
  სოციალური ქსელები
  X · Facebook · Instagram · LinkedIn · Telegram 
  ფოტო, ვიდეო და აუდიო
  TikTok · YouTube 
  თემატური საიტები
  EU-Football.info · FootballDatabase.eu · Soccerbase · Soccerway · playmakerstats.com · Transfermarkt · WorldFootball.net 

სქოლიო

კატეგორია:ჯენოა (საფეხბურთო კლუბი)
კატეგორია:იტალიის საფეხბურთო კლუბები